Diari Oficial de la Generalitat Valenciana


Sumari del DOGV 1470, del 25-01-1991 (1991/820064)

DECRET 8/1991, de 10 de gener, del Consell de la Generalitat Valenciana, pel qual es crea el Comitè Econòmic i Social de la Comunitat Valenciana.
-------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/01/10/8/dof/vci/html**

### Dades del document

Número de DOGV
:   1470

Data del DOGV
:   25-01-1991

Secció del DOGV
:   DISPOSICIONS GENERALS

Número del document
:   1991/820064


Data del document
:   10-01-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 8/1991, de 10 de gener, del Consell de la Generalitat Valenciana, pel qual es crea el Comitè Econòmic i Social de la Comunitat Valenciana.  
L'Estatut d?Autonomia de la Comunitat Valenciana estableix en l'article 58.1 que la Generalitat Valenciana podrà constituir entitats i organismes per al foment de la plena ocupació i el desenvolupament econòmic i social.  
Des d'aquesta perspectiva, pareix necessari afavorir i potenciar els mecanismes participatius dels distints agents econòmics i socials, no sols per les funcions que constitucionalment tenen atribuïdes, sinó per ser instruments de provada eficàcia, especialment en les matèries econòmiques, socio-laborals i d'ocupació.  
En aquest sentit, la Comissió de Seguiment del Programa Econòmic Valencià 1988-91 (PEV-II) o el Consell Valencià de Relacions Laborals, amb la intervenció directa d'organitzacions sindicals i empresarials representatives, constitueixen clars precedents en el cos valencià de la pròpia realitat històrica d'aquest, fenomen, i de la voluntat especialment consolidada en la Comunitat Valenciana de fiançar una dinàmica participativa a l?hora d'abordar amb major flexibilitat els problemes de les relacions socials i de buscar les solucions més idònies, capaces de permetre una major coherència en la participació dels agents socials i la política econòmica de la Generalitat Valenciana, en el llindar de 1993.  
Les renovades condicions de competitivitat que comporta el compliment de l'Acta única Europea i el Mercat Interior previst per a 1993 reforcen en aquest sentit la necessitat, feta seua pel Consell en el document març acordat el 30 de juliol de 1988 i que encara inspira a llarg termini la seua, programació econòmica, de promoure les accions que els agents econòmics i socials desenvolupen com a principals protagonistes de l?esforç modernitzador de la societat i l?economia valencianes.  
En conseqüència, l?òrgan que es crea i la denominació del qual és la de Comitè Econòmic i Social potenciarà la participació de les organitzacions socials més representatives en integrar l?òrgan d'assessorament i consulta del Govern Valencià en la seua acció normativa en les esmentades matèries econòmiques, socio-laborals i d'ocupació, satisfent d'aquesta manera la legítima aspiració d'aquells perquè els seus plantejaments puguen ser escoltats en els marcs d'actuació pública.  
Naix així el Comitè Econòmic i Social com vehicle d'aprofundiment de la cultura de la participació i la democràcia econòmica, si bé amb la limitació derivada del caràcter provisional amb què s'aprova aquesta norma, mentre no es realitze la regulació mitjançant llei formal del Consell Econòmic i Social previst en l'article 60 de l?Estatut d?autonomia, regulació diferida per la disposició de la corresponent norma estatal.  
Per això, considerada la competència de la Generalitat Valenciana per a constituir entitats i organismes per al foment de la plena ocupació i el desenvolupament econòmic i social, a proposta del Conseller de Treball i de Seguretat Social i del Conseller d'Economia i Hisenda, amb la deliberació prèvia del Govern Valencià, en la reunió del dia 10 de gener de 1991,  
DECRETE:  
Article 1. Creació  
La creació del Comitè Econòmic i Social de la Comunitat Valenciana, com òrgan consultiu i assessor de la Generalitat Valenciana en matèries econòmiques, socio-laborals i d'ocupació, amb participació de les organitzacions sindicals i empresarials més representatives en l?àmbit de la Comunitat Valenciana.  
Article 2. Funcions  
Són funcions del Comitè Econòmic i Social les següents:  
a) Actuar com òrgan consultiu i assessor de la Generalitat Valenciana en matèries econòmiques, socio-laborals i d'ocupació.  
b) Proposar al Govern Valencià l'adopció de mesures legislatives o administratives en aquelles matèries de la seua competència.  
c) Realitzar informes sobre els projectes normatius relatius als ternes recollits en l'apartat a) d'aquest article.  
d) Debatre els programes dels Fons Comunitaris que incidesquen en el desenvolupament econòmic i social de la Comunitat Valenciana.  
e) Facilitar els acords entre les parts, dins del respecte al principi d'autonomia col·lectiva, i promoure les funcions de mediació, conciliació i arbitratge en la consecució d'acords en els conflictes col·lectius de treball.  
f) Servir com òrgan d'assessorament i participació de les organitzacions sindicals i empresarials més representatives.  
g) Participar i promoure la participació en congressos i altres fors científics o cívics, i promoure iniciatives referents a l?estudi, el debat i la difusió de qüestions relacionades amb les matèries competències del Comitè.  
Article 3. Ambit materiàl  
1. A l'efecte de l'article anterior, les funcions de promoció, assessorament, consulta i proposta podran ser exercides pel Comitè Econòmic i Social en els àmbits materials següents:  
a) Política laboral.  
b) Relacions de treball col·lectives.  
c) Condicions de treball.  
d) Ocupació i formació professional.  
e) Sistemes de solucions de conflictes individuals i col·lectius de treball.  
f) Exercici del dret de participació.  
g) Programes dels fons estructurals de la CEE amb incidència en el desenvolupament econòmic i social valencià.  
2. S'exceptuaran expressament de la consulta al Comitè Econòmic i Social aquelles matèries l'examen de les quals corresponga a altres òrgans de participació que continuen vigents a l?entrada en vigor d'aquesta norma o que es constituesquen en el futur.  
3. L'exercici de la funció consultiva podrà estendre's, quan així ho jutge oportú el Govern Valencià, als projectes de llei que haja d'aprovar el Govern Valencià. No obstant això, queda expressament exclòs de la funció consultiva del Comitè el Projecte de Llei de Pressupostos de la Generalitat Valenciana.  
Article 4. Composició  
1. El nombre de membres del Comitè serà de 28, integrats així:  
a) Nou membres, de les organitzacions sindicals més representatives en la Comunitat Valenciana d?acord amb els articles 6é i 7é de la Llei Orgànica 11/1985, de 2 d'agost, de Llibertat Sindical, i segons els resultats de les eleccions sindicals de 1990, designats pels seus respectius sindicats.  
b) Nou membres, de les organitzacions empresarials que tinguen la capacitat representativa d'acord amb la disposició addicional sisena de l?Estatut dels Treballadors, text reformat per la Llei 32/1984, de 2 d'agost.  
c) Nou membres designats pel Govern Valencià, dels quals  
cinc seran directors generals de l'Administració autonòmica.  
d) El president, nomenat pel Govern Valencià, amb la consulta prèvia als membres del Comitè i que haurà de comptar amb el suport d'almenys 2/3 dels seus vots.  
2. El president, amb la prèvia consulta al Ple, nomenarà secretari del Comitè centre el personal que preste els seus serveis en l'Administració de la Generalitat Valenciana.  
3. La duració del govern dels membres representatius del Comitè, dels grups a) i b) del número 1 d'aquest article, serà de quatre anys, sense perjudici de la seua reelecció i de la possibilitat de la seua remoció i substitució durant aquest període, per decisió de les organitzacions sindicals i empresarials a les quals representa.  
4. Tots els membres que integren el Comitè, a excepció del secretari, tindran dret a vot.  
Article 5. Organització i funcionament  
1. L'organització i el funcionament del Comitè Econòmic i Social s'establirà mitjançant el reglament intern d'aquest, que haurà de ser aprovat per majoria del nombre legal dels seus membres.  
2. El Comitè podrà crear les comissions que estime necessàries tant per al correcte desenvolupament dels seus treballs com per a la seua preparació; no obstant això, l'adopció de les propostes previstes en l'apartat a) de l'article 2 serà exercida necessàriament pel Ple del Comitè.  
3. Les normes de règim intern del Comitè hauran de preveure la constitució de la Comissió Permanent, la Comissió de Relacions Laborals i la Comissió d'Economia Submergida.  
4. Correspondrà al president del Comitè Econòmic i Social organitzar les relacions entre el Comitè i els distints òrgans de l'Administració de la Generalitat Valenciana, per a l?exercici de les funcions atribuïdes en l'article 2 d'aquest decret.  
Article 6. Recursos econòmics  
En els Pressupostos de la Generalitat Valenciana i dins dels crèdits de la Conselleria d'Economia i Hisenda, el Comitè Econòmic i Social serà dotat dels recursos necessaris per al compliment dels seus fins.  
Article 7. Constitució  
El Comitè Econòmic i Social haurà de quedar constituït dins dels seixanta dies següents a l?entrada en vigor d'aquest decret.  
DISPOSICIONS TRANSITORIES  
Primera  
Els òrgans de participació institucional creats per la normativa que es deroga, d'acord amb la disposició derogatòria, continuaran exercint les seues funcions fins que es constituesca el Comitè Econòmic i Social.  
Segona  
A l?efecte previst en l'article 4 d'aquest decret, per a determinar la composició inicial del Comitè per part de les organitzacions sindicals es tindran en compte els resultats de les eleccions a representants dels treballadors en les empreses i els òrgans de representació en l'Administració Pública, d?acord amb el que disposa la Llei Orgànica 11/1985, de 2 d'agost, de Llibertat Sindical, i el Reial Decret 1256/1986, de 13 de juny.  
Tercera  
Al mateix efecte assenyalat en la disposició anterior, tindran capacitat representativa les organitzacions empresarials que tinguen la condició de més representatives, d'acord amb la disposició addicional sisena de l?Estatut dels Treballadors, text reformat per la Llei 32/1984, de 2 d'agost.,  
Quarta  
El govern dels membres del Comitè Econòmic i Social, als quals es refereixen els dos apartats anteriors, expirarà quan es publiquen els resultats de les primeres eleccions sindicals realitzades després de l?entrada en vigor d'aquesta disposició.  
DISPOSICIO DEROGATORIA  
Queden expressament derogats el Decret 44/1987, de 13 d'abril, del Consell de la Generalitat Valenciana, pel qual es crea el Consell Valencià de Relacions Laborals, i el Decret 8/1989, de 30 de gener, del Consell de la Generalitat Valenciana, pel qual es creà la Mesa d'Economia Submergida. Així mateix, les funcions atribuïdes a la Comissió de Següiment del Programa Econòmic Valencià 1988-1991 (PEV-II) seran exercides pel Comitè Econòmic i Social des del moment de la seua constitució.  
DISPOSICIONS FINALS  
Primera  
Es faculta el Conseller d'Economia i Hisenda i el Conseller de Treball i Seguretat Social per a dictar, si s'escau, les disposicions necessàries per a desplegar aquesta norma.  
Segona  
Aquesta disposició entra en vigor l?endemà de la publicació en el Diari Oficial de la Generalitat Valenciana.  
València, 10 de gener de 1991.  
El President de la Generalitat Valenciana, JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR   
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI